《驾幸太学》
宋代·梁焘

原庙亲持十月觞，天回宝辇款虞庠。当阳赭幄翔龙座，属地霜袍振鹭行。

拭目向儒移美俗，虚怀稽古自兴王。太平重见清风颂，嘉句飞传到玉堂。

作者简介：（1034—1097）宋郓州须城人，字况之。登进士第。累除检详枢密院五房文字。神宗元丰中，上书论时政，称新法乖戾。哲宗立，为工部郎中，擢太常少卿、右谏议大夫。坐事出知潞州，值岁饥，不待命发常平粟赈民。以左谏议大夫召还，劾前宰相蔡确作诗怨谤。历迁翰林学士、尚书左丞，以疾罢知颍昌。绍圣初，坐元祐党，累贬化州安置。